Nízky tep srdca a lekár mi predpísal Concor.Upravuje to tep?
Mám vysoký krvný tlak beriem prestilol 5/10 pol tablety.Tlak klesne nízko, ale aj tep.Tak mi k tomu predpiala aj Concor je na zníženie tlaku či na udržanie tepu.ďakujem
Dobrý deň,
ďakujeme za Vašu otázku.
Bisoprolol (účinná látka lieku Concor) patrí do skupiny liekov zvanej betablokátory. Tieto lieky ovplyvňujú odpoveď organizmu na niektoré nervové impulzy, predovšetkým v srdci. Tým bisoprolol spomaľuje frekvenciu Vášho srdca a zároveň zvyšuje účinnosť srdca pri prečerpávaní krvi. Zároveň sa znižujú nároky srdca na prívod krvi a kyslíka. Používa sa na liečbu vysokého krvného tlaku a hrudnej angíny (angíny pektoris).
O nutnosti liečby liekom Concor rozhodol lekár na základe Vášho zdravotného stavu. V prípade, že máte otázky k prebiehajúcej liečbe, rovnako v prípade, že by ste si namerali nízke hodnoty krvného tlaku, prípadne tepu, je potrebné sa obrátiť na Vášho ošetrujúceho lekára.
Prajem pekný zvyšok dňa.
S pozdravom
PharmDr. Veronika Kiabová